Nr.383 din 06.01.2022

**REFERAT DE APROBARE**

*referitor*

**la Proiectul de hotărâre**

**privind desemnarea consilierilor locali în comisia de evaluare a performanțelor profesionale individuale ale Secretarului general al municipiului Dej**

 Având în vedere expunerea de motive a primarului municipiului Dej nr.381 din 06.01.2022 prin care supune spre aprobare consiliului local **p**roiectul de hotărâre privind desemnarea consilierilor locali în comisia de evaluare a performanțelor profesionale individuale ale Secretarului general al municipiului Dej;

 În conformitate cu prevederile art.485, alin.(1) și (5) din O.U.G. nr.57/2019 privind Codul administrativ, cu modificările și completările ulterioare evaluarea performanţelor profesionale individuale ale funcţionarilor publici se face anual iar evaluarea performanţelor profesionale individuale ale secretarului general al unităţii administrativ-teritoriale/subdiviziunii administrativ-teritoriale se realizează de către o comisie de evaluare formată din primar, respectiv preşedintele consiliului judeţean şi 2 consilieri locali, respectiv judeţeni, desemnaţi în acest scop, cu majoritate simplă, prin hotărâre a consiliului local sau judeţean, după caz.

 De asemenea , conform Anexei 6 a actului normativ menționat, evaluarea performanţelor profesionale individuale ale funcţionarilor publici de execuţie şi conducere reprezintă aprecierea obiectivă a performanţelor profesionale individuale ale funcţionarilor publici, prin compararea gradului şi modului de îndeplinire a obiectivelor individuale şi a criteriilor de performanţă stabilite cu rezultatele obţinute în mod efectiv de către funcţionarul public pe parcursul unui an calendaristic.

 Potrivit art.11, alin.(4), lit.e al Anexei 6 din O.U.G. nr.57/2019 privind Codul administrativ, cu modificările și completările ulterioare, *calitatea de evaluator este exercitată de către membrii comisiei pentru evaluarea secretarilor generali ai unităţii administrativ-teritoriale/subdiviziunii administrativ-teritoriale.*

 Ținând cont de faptul că în perioada 1 ianuarie – 31 martie a fiecărui an se desfășoară evaluarea anuală a performanțelor individuale ale funcționarilor publici pentru anul anterior;

 În temeiul art.129 alin.(14), art.133 alin.(1), art.139 alin.(1) și (6), art.196 alin.(1) lit.a și art.485, alin.(5) din Codul administrativ, cu modificările și completările ulterioare;

 Supun atenției comisiilor de specialitate și plenului Consiliului local Dej proiectul de hotărâre privind desemnarea consilierilor locali în comisia de evaluare a performanțelor profesionale individuale ale Secretarului general al municipiului Dej.

**P R I M A R**

**Morar Costan**